cyanic-selkie/wikianc huggingface dataset:
সৎকার্যবাদ
সাংখ্য ব্যাখ্যা
সাংখ্য দর্শনের অনুসারীরা মনে করেন যে করকব্যপার (কারণমূলক ক্রিয়াকলাপ) তিরোহিতা (অপ্রকাশিত অবস্থা) থেকে অভিভূত (প্রকাশ) করার আগেও কার্য (প্রভাব) সত (অস্তিত্ব) ছিল। সাংখ্যরা পরিণাম-বাদকে সমর্থন করে যে কারণটি ক্রমাগতভাবে নিজেকে কার্যকর করে চলেছে। তারা দুটি চিরন্তন বাস্তবতাকে সমর্থন করে, প্রকৃতি ও পুরুষ; পুরুষের অনুমানের পাঁচগুণ যুক্তি হল- ক) প্রকৃতি এবং এর বিবর্তন সকলই আত্মের উদ্দেশ্য পূরণ করে যা হল চেতনা, খ) যে স্বয়ং প্রকৃতির দ্বারা পরিবেশিত হয় তাকে অবশ্যই তিনটি গুণের সমন্বয়ে গঠিত সবকিছু থেকে আলাদা হতে হবে, গ) অভিজ্ঞতাগুলি জ্ঞানের জন্য সমস্ত অভিজ্ঞতার সমন্বয় করার জন্য বিশুদ্ধ চেতনার অতীন্দ্রিয় সংশ্লেষিত ঐক্যের পরামর্শ দেয়, ঘ) ভৌত মহাবিশ্বের অনুভব করার জন্য একজন সংবেদনশীল পুরুষের প্রয়োজন এবং ঙ) প্রকৃতি থেকে পালানোর আকাঙ্ক্ষা রয়েছে।
সাদা চা
right|thumb|222x222px| [[Bai Hao Yinzhen নামক চা পাতা]]
বর্তমানে সাদা চা এর আন্তর্জাতিকভাবে স্বীকৃত কোনো সংজ্ঞার্থ নেই। একটি উৎস থেকে জানা যায়, "সাদা চা হলো একধরনের সংক্ষিপ্ত প্রক্রিয়ায় (গাঁজন বা অন্যান্য প্রক্রিয়া ছাড়াই শুধু শুকানোর মাধ্যমে) উৎপন্ন চা।" অন্য একটি উৎস থেকে জানা যায়, "সাদা চা সেসব কুঁড়ি এবং কচি পাতা থেকে উৎপন্ন হয় যেগুলোকে পলিফেনল অক্সিডেস-কে নিষ্ক্রিয় করার জন্য বাষ্পস্নান করানো এবং পোড়ানো হয়।"
সাদা চা চীনে প্রাথমিকভাবে চাষ করা হয়েছিল, বিশেষ করে ফুজিয়ান প্রদেশে, কিন্তু অতি সম্প্রতি এটি পূর্ব নেপাল, তাইওয়ান, উত্তর থাইল্যান্ড, গল (দক্ষিণ শ্রীলঙ্কা) এবং ভারতে উৎপাদন করা হচ্ছে।
সাদা চা ক্যামেলিয়া সাইনেসিস নামক গাছের কুঁড়ি এবং পাতা থেকে তৈরী করা হয়। পাতা এবং গাছের কুঁড়িকে সূর্যের তাপে বিবর্ণ করা এবং শুকানো হয়।
ইতিহাস
সাদা চা প্রায়ই রূপালি-সুগন্ধি কৃষ্ণ বর্ণের চা হিসেবে বিক্রি হয়।রূপালি-সুগন্ধি কৃষ্ণ বর্ণের চা হলো সাদা চা এর ঐতিহাসিক নাম। একে বর্তমানে চায়না হোয়াইট বা ফুজিয়ান হোয়াইটও বলা হয়।
গঠন
সাদা চা ক্যামেলিয়া সাইনেসিস গাছ থেকে আরোহণ করা হয় আর এই চা polyphenols বহন করে।
কালো এবং সবুজ চা এর মতো সাদা চা-ও ক্যামেলিয়া সাইনেসিস গাছ থেকে আরোহণ করা হয়। তাই, তাই সাদা চা-ও সবুজ এং কালো চা এর মতো অনেক রাসায়নিক পদার্থ বহন করে। অনেক গবেষণার পর সন্দেহো করা হচ্ছে যে সাদা চা মানব দেহের বিপাক বাড়িয়ে তুলতে পরে. এবং এর দরুন শারীরিক মেধ কমার স্তিতি তৈরি হয়. কিন্তু, সুষম খাদ্য এবং নিয়মিত ব্যায়মের উপকারিতা অতুলনীয় | এবং প্রায় একই ধরনের প্রভাব ফেলে স্বাস্থ্যের উপর।যাইহোক সাদা চা সবচেয়ে বেশি অ্যান্টিঅক্সিডেন্ট বহন করে। সাদা চা-তে নির্দিষ্ট পরিমাণের এবং সমানুপাতিক হারে পলিফেনলের যৌগ পাওয়া যায় যা এক ধরনের সাদা চা থেকে অন্য ধরনের সাদা চা-তে পরিবর্তিত হয়।সাদা চা-তে ঘন ঘন রাসায়নিক মিশ্রণের অধিক্রমণ ঘটে যা সবুজ চা-তেও ঘটে। ক্যামেলিয়া সাইনেসিসের পরিস্রাবণের মাঝে পরিবর্তন হওয়ার কারণে এমন ঘটে।
উৎপাদন
নিচের প্রক্রিয়ায় সাদা চা তৈরী করা হয়ঃ right|thumb|302x302px|দৃশ্যমান সাদা আঁশ Bai Hao Yinzhen নামক সাদা চা-এর অনন্য বৈশিষ্ট্য।
তথ্যসূত্র
http://lpi.oregonstate.edu/mic/food-beverages/tea Chow 1990, p. 142 Rau 2004, p. 129 Hanson 1878, p. 46 Dulloo, AG; Seydoux, J; Girardier, L; Chantre, P; Vandermander, J (February 2000). "Green tea and thermogenesis: Interactions between catechin-polyphenols, caffeine and sympathetic activity". International journal of obesity and related metabolic disorders: journal of the International Association for the Study of Obesity 24 (2): 252–258. doi:10.1038/sj.ijo.0801101. PMID 10702779. Hursel, R; Westerterp-Plantenga, MS (December 2013). "Catechin- and caffeine-rich teas for control of body weight in humans". American Journal of Clinical Nutrition 98 (6 Suppl 1): 1682S–1693S. doi:10.3945/ajcn.113.058396. PMID 24172301. Unachukwu, UJ; Ahmed, S; Kavalier, A; Lyles, JT (August 2010). "White and green teas (Camellia sinensis var. sinensis): variation in phenolic, methylxanthine, and antioxidant profiles". Journal of Food Science 75 (6): C541–C548. doi:10.1111/j.1750-3841.2010.01705.x. PMID 20722909. Hui 2004, p. 961
কবিতা রাউত
থাম্ব
কবিতা রাউত (জন্মঃ ৫ মে ১৯৮৫) হলেন ভারতের মহারাষ্ট্রএর নাসিক অঞ্চলের একজন দীর্ঘ দূরত্বের দৌড়বীর। ১০ কিলমিটারের পথ দৌড়ানোয় তার ৩৪ মিনিট ৩২ সেকেন্ডের জাতীয় রেকর্ড আছে। এছাড়া তার বর্তমান অর্ধেক ম্যারাথনেও ১ ঘণ্টা ১২ মিনিট ৫০ সেকেন্ডের জাতীয় রেকর্ড আছে। ২০১০ সালের কমনওয়েলথ গেমসে ১০,০০০ মিটার দৌড়ে তিনি ব্রোঞ্জ পদক জিতেছিলেন। কবিতা রাউত প্রথম ভারতীয় মহিলা যিনি কমনওয়েলথ গেমসে স্বতন্ত্র ভাবে পদক জিতেছিলেন। সেই বছর (২০১০ সালে) এশিয়ান গেমসেও ১০,০০০ মিটার দৌড়ে তিনি রৌপ্যপদক জয়ী হয়েছিলেন।
জন্মো প্রাথমিক জীবন
৫ মে ১৯৮৫ সালে কবিতা রাউত মহারাষ্ট্রএর নাসিক-এর হরসুলের কাছে সাওয়ারপদা গ্রামে একটি আদিবাসী পরিবারে জন্মগ্রহণ করেন। বর্তমানে তিনি অয়েল অ্যান্ড ন্যাচারাল গ্যাস কর্পোরেশন (ONGC)-এ কর্মরতা।
কেরিয়ার
১০ নভেম্বর ২০০৯ সালে চীনের গুয়াংঝাউ তে ১৮তম এশিয়ান অ্যাথলেটিক চ্যাম্পিয়নশিপ এ ৫০০০মিটার দৌড়ে কবিতা ব্রোঞ্জ পদক জিতে ছিলেন এবং তার ব্যক্তিগত শ্রেষ্ঠ সময় ছিল ১৬:০৫.৯০ মিনিট। ১৮ই মে ২০১০ সালে কোচিতে ৫০ তম ন্যাশনাল ওপেন অ্যাথলেটিক মিট এ ১০০০০মিটার দৌড়ে কবিতা সবর্ন পদক জয়ী হন। তার সময় ছিল ৩২:৪১.৩১মিনিট, যা ছিল প্রীজা শ্রীধরনের পূর্ববর্তী রেকর্ডের থেকেও কম।
২০১০ সালের ৮ই অক্টোবর দিল্লীতে অনুষ্ঠিত কমনওয়েলথ গেমসে ১০০০০ মিটার দৌড়ে রাউত ব্রোঞ্জ পদক জেতেন এবং তার সময় ছিল ৩৩:০৫.২৮ মিনিট। ১৯৫৮ সালে কার্ডিফ কমনওয়েলথ গেমসে ৪৪০ ইয়ার্ডে মিলখা সিং এর সোনা পাওয়ার পরবর্তী ৫০ বছরেরও বেশি সময় পরে এটাই ছিল কোনো ভারতীয় ক্রীড়াবিদের প্রথম স্বতন্ত্র ভাবে ট্র্যাক পদক জয়। তাছাড়া কমনওয়েলথ গেমসের ইতিহাসেও ভারতীয় মহিলার স্বতন্ত্র ভাবে প্রথমবার পদক অর্জন করা।
রাউত ২০১১ সালে ন্যাশনাল গেমস অফ ইন্ডিয়াতে ৫০০০/১০০০০মিটার ডাবলস এ দুটি ইভেন্টেই গেমস রেকর্ড তৈরী করে তার পরবর্তী সিজন শুরু করেছিলেন।
বর্তমানে ব্যাংগালোরের সানফিস্ট ওয়ার্ল্ড ১০কে(Sunfeast World 10K) তে ১০কিলোমিটার পথদৌড়ে কবিতার ৩৪:৩২মিনিট এর ভারতীয় জাতীয় রেকর্ড আছে। তিনি অর্জুন পুরস্কার প্রাপ্ত হন।
আর. কমলাকান্নন
'''আর. কমলাকান্নন''' একজন ভারতীয় রাজনীতিবিদ এবং ভারতীয় জাতীয় কংগ্রেসের অন্তর্ভুক্ত। ২০১৬ সালের পুডুচেরি বিধানসভা নির্বাচনে তিনি তিরুনাল্লার আসন থেকে নির্বাচিত হয়েছিলেন।   তিনি ভি, নারায়ণস্বামী সরকারের কলেজিয়েট শিক্ষা, ডিআরডিএ, কমিউনিটি ডেভলপমেন্ট, ফায়ার সার্ভিসেস এবং সেনাকল্যাণ সহ কৃষি, বিদ্যুৎ, শিক্ষামন্ত্রী ছিলেন।
হাইতিতে নারীবাদ
তবে, হাইতির বাস্তবতা আইন থেকে অনেক দূরে: "হাইতির রাজনৈতিক, অর্থনৈতিক ও সামাজিক বৈশিষ্ট্যগুলি বেশিরভাগ হাইতিয়ানদের নেতিবাচকভাবে প্রভাবিত করে, কিন্তু হাইতিয়ান মহিলারা তাদের মৌলিক অধিকারের সম্পূর্ণ উপভোগের ক্ষেত্রে অতিরিক্ত বাধা অনুভব করে যে তারা নিকৃষ্ট সামাজিক বিশ্বাসের কারণে পুরুষদের প্রতি ও তাদের লিঙ্গের উপর ভিত্তি করে তাদের বিরুদ্ধে বৈষম্য ও সহিংসতার একটি ঐতিহাসিক নমুনা। নারীর প্রতি বৈষম্য হাইতিয়ান সমাজ ও সংস্কৃতির একটি কাঠামোগত বৈশিষ্ট্য যা এর ইতিহাস জুড়ে শান্তি ও অশান্তি উভয় সময়েই টিকে আছে।"
নারী ও সমাজ
কিছু হাইতিয়ান পণ্ডিত যুক্তি দেন যে হাইতিয়ান কৃষক নারীরা প্রায়শই পশ্চিমা সমাজের নারীদের তুলনায় বা এমনকি আরও পশ্চিমা অভিজাত হাইতিয়ান নারীদের তুলনায় সামাজিকভাবে কম সীমাবদ্ধ। তারা এই সত্যটিকে আফ্রিকান মাতৃতান্ত্রিক ব্যবস্থা এবং হাইতিয়ান ভোডু ধর্মের প্রভাবকে দায়ী করে যা বিশুদ্ধভাবে জুডিও-খ্রিস্টান ব্যবস্থার বিপরীতে সমাজের কেন্দ্রে নারীদের স্থান দেয়। হাইতিয়ান ভোডুতে নারী পুরোহিতরা (মেম্বোস নামে পরিচিত) পুরুষ যাজক বা হাউঙ্গানের সমান ভূমিকা পালন করে।
রোয়ান অ্যাটকিনসন
রোয়ান সেবাস্টিয়ান অ্যাটকিনসন (৬ই জানুয়ারি, ১৯৫৫, কনসেট) একজন ব্রিটিশ লেখক, অভিনেতা এবং কমেডিয়ান। তিনি সুপরিচিত মিস্টার বিন, সিটকম্‌ ব্লাকাডার এবং নট দ্য নাইন ও'ক্লক নিউস ব্যঙ্গরচনা স্কেচ শোর জন্য। তাকে ব্রিটিশ ৫০ জন কৌতুক অভিনেতাদের এক হিসেবে পর্যবেক্ষকে তালিকাভুক্ত করা হয়েছে,১৯৫৫ সালের ৬ জানুয়ারি ইংল্যান্ডের ডুরহাম বিভাগের কনসেটে জন্মগ্রহণ করেন মি. বিন। তার পুরো নাম রোয়ান সেবাস্টিয়ান অ্যাটকিনসন হলেও ডাক নাম রো। তার বাবার নাম এরিক অ্যাটকিনসন এবং মায়ের নাম এলা মে। তার বাবা এরিক অ্যাটকিনসন একজন কৃষক এবং একটি কোম্পানির পরিচালক ছিলেন। তিন ভাইয়ের মধ্যে সবার ছোট মি. বিন। ১৯৯০ সালে মেকআপ আর্টিস্ট সুনেত্রা শাস্ত্রীকে বিয়ে করেন তিনি। তাদের সংসারে রয়েছে দুটি সন্তান- বেন এবং লিলি। অন্যদিকে মি. বিন একজন ব্রিটিশ লেখক এবং কমেডিয়ান। তবে তিনি সুপরিচিত মি. বিন, ব্যঙ্গরচনা এবং স্কেচ শোর জন্য। রুপালি পর্দার মতো বাস্তবেও রোয়ানকে সবাই ভাবেন হাসি-খুশি একজন মানুষ। আসলে ব্যক্তিগত জীবনে রোয়ান খুবই চুপচাপ স্বভাবের। প্রয়োজনের অতিরিক্ত কথা বলতে তার মোটেও ভালো লাগে না। আর কথা কম বলতে পছন্দ করেন বলেই হয়তো মি. বিন চরিত্রে এর প্রতিফলন দেখা যায়। এছাড়া অ্যাটকিনসন ধর্মীয় দৃষ্টিভঙ্গির সমালোচনার জন্য পরিচিত। তিনি যুক্তরাজ্যের ধর্মসংক্রান্ত একটি আইনের ত্রুটি আছে বলে ঘোষণা করেন।শিক্ষাজীবনমানুষ হাসানোর এই কারিগর পড়াশোনায় খুবই ভালো ছিলেন। প্রাথমিক পড়াশোনা করেছেন ডারহ্যামের কোরিস্টার্স স্কুলে। এরপর সেন্ট বিস স্কুলে। ১৯৭৫ সালে তিনি নিউক্যাসল ইউনিভার্সিটি থেকে ইলেকট্রিক্যাল ইঞ্জিনিয়ারিং বিষয়ে ডিগ্রি অর্জন করেন এবং কুইন্স কলেজ থেকে একই বিষয়ে স্নাতকোত্তর ডিগ্রি লাভ করেন। ২০০৬ সালে অক্সফোর্ড বিশ্ববিদ্যালয় থেকে সম্মানজনক ফেলো ডিগ্রি অর্জন করেন। এবং ২০০৫ সালে একটি সহযোগী কমেডিয়ানের ভোটে প্রথম ৫০ জন ব্যক্তিদের মধ্যে ছিলেন।
জন্ম ও পরিবার
১৯৫৫ সালের ৬ জানুয়ারি ইংল্যান্ডের নিউক্যাসলে জন্মগ্রহণ করেন এই ইংলিশ অভিনেতা, কমেডিয়ান এবং নাট্যকার। তার পুরো নাম রোয়ান সেবাস্টিয়ান অ্যাটকিনসন। ডাক নাম রো। তার বাবার নাম এরিক অ্যাটকিনসন এবং মায়ের নাম এলা মে। তিন ভাইয়ের মধ্যে সবার ছোট মি. বিন।
প্রাথমিক জীবন
অ্যাটকিনসন ৬ই জানুয়ারি, ১৯৫৫ সালে ইংল্যান্ডের, ডুরহাম বিভাগের, কনসেটে জন্ম গ্রহণ করেন । তার পিতা এরিক অ্যাটকিনসন একজন কৃষক এবং কোম্পানি পরিচালক ছিল এবং তার মাতা এল্লা মে (née Bainbridge) । তার বড় দুই ভাই, রডনি অ্যাটকিনসন, একজন ইউরোসেপ্টিক অর্থনীতিবিদ, যে ২০০০ সালে যুক্তরাষ্ট্র রাজ্য ইন্ডিপেন্ডেন্স পার্টি নেতৃত্ব নির্বাচন অল্পের জন্য হারিয়েছিল, এবং রুপার্ট।
পড়াশোনা
মি. বিন ডারহামের ক্যাথেড্রাল স্কুল, নিউক্যাসল বিশ্ববিদ্যালয় এবং অক্সফোর্ড বিশ্ববিদ্যালয় থেকে ইলেকট্রিক্যাল ইঞ্জিনিয়ারিংয়ে মাস্টার্স করেন।
অভিনয় জীবন
ছোটবেলা থেকেই রোয়ান অ্যাটকিনসন ছিলেন বেশ হাসিখুশি একজন মানুষ। কিন্তু কথা খুব কম বলতেন। যেটা তার অভিনয়ে এখন দেখা যায়। রোয়ান অ্যাটকিনসন ডারহামের ক্যাথেড্রাল স্কুলে পড়তেন। সেখানে একটি ফিল্ম সোসাইটি ছিল। সেই ফিল্ম সোসাইটির প্রধান বিষয় ছিল হাসির ও শিশুতোষ বিষয়ক বিভিন্ন সিনেমা দেখানো। ১২ বছর বয়স পর্যন্ত নিজের চোখে টেলিভিশন দেখা হয়ে ওঠেনি রোয়ান অ্যাটকিনসনের। স্কুলে যখন চার্লি চ্যাপলিন সহ আরও যারা কমেডি অভিনেতাদের মুভিগুলো দেখতেন এবং নিজের অজান্তেই তাদের নকল করা শুরু করেন। এরপর এক সময় মঞ্চের বেকস্টেজে কাজ করা শুরু করেন। বেকস্টেজ থেকে চলে আসেন মূল মঞ্চে। মঞ্চে রোয়ান অ্যাটকিনসন এর অভিনয় দেখে তার স্কুলের প্রধান শিক্ষক তাকে অভিনয়কে সিরিয়াসভাবে নেওয়ার পরামর্শ দেয়। কিন্তু পড়াশোনার ক্ষেত্রে রোয়ান অ্যাটকিনসন ছিলেন সিরিয়াস। কেননা পড়াশোনায় তিনি খুব ভালো ছিলেন। তাই পড়াশুনাটাকেই সবসময় প্রাধান্য দিয়েছেন। তবে অভিনয় করা কিংবা কমেডিয়ান হওয়া কোনোটিই তার লক্ষ্য ছিল না। অক্সফোর্ড ইউনিভার্সিটিতে পড়াকালীন সময়ে রিচার্ড কার্টিসের সাথে পরিচয় হয় মি. বিনের। রিচার্ড কার্টিস ছিলেন একজন নাট্যকার ও গীতিনাট্য অভিনেতা। রিচার্ড সাধারণত কমেডি চরিত্রে অভিনয় করতেন। রিচার্ড কার্টিস ও রোয়ান অ্যাটকিনসন দুজনে মিলে অক্সফোর্ড বিশ্ববিদ্যালয়ে গড়ে তোলেন ‘অক্সফোর্ড নাট্যশালা’। রিচার্ড কার্টিসের সঙ্গে নাটক লেখাও শুরু করেন। সেইসঙ্গে কমেডি নাটকে অভিনয়। রিচার্ড কার্টিসের সঙ্গে একসাথে রোয়ান অ্যাটকিনসন বিবিসি রেডিও থ্রিতে দ্য অ্যাটকিনসন পিপল নামের একটি স্যাটারিক্যাল ইন্টারভিউধর্মী অনুষ্ঠানে পারফর্ম করতেন।
কুলতলি বিধানসভা কেন্দ্র
কুলতলি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৯ নং কুলতলি (এসসি) বিধানসভা কেন্দ্রটি কুলতলি সমষ্টি উন্নয়ন ব্লক ও বৈশাটা, চুপরিঝাড়া, মনিরহাট, নলগোরা গ্রাম পঞ্চায়েত জয়নগর ২ সমষ্টি উন্নয়ন ব্লক এর অন্তর্গত।
রোয়ান অ্যাটকিনসন
জনপ্রিয়তা
বর্তমান সময়ে মি. বিন তার অভিনীত মুভি ও টিভি অনুষ্ঠানগুলোর মাধ্যমে জনপ্রিয় হলেও শুরুর দিকে কমেডি বই লিখে জনপ্রিয় হয়ে ওঠেন মি. বিন। ১৯৭৯ সালে তার লেখা স্কেচ কমেডি শো ‘নট দ্যা নাইট’ ও ‘ক্লোক নিউজ’ নামের বইয়ের মাধ্যমে পাঠক হৃদয়ে বেশ ভালোভাবে জায়গা করে নেন রোয়ান অ্যাটকিনসন। বইটি এতটাই জনপ্রিয়তা লাভ করে যে, বেস্ট সেলিং এর তকমাটা নিজের করে নেয়। এখানেই শেষ নয়। এই বইটি ব্রিটিশ একাডেমি অ্যাওয়ার্ড ও আন্তর্জাতিক এমি অ্যাওয়ার্ডও জয় করে নেয়। পরবর্তীতে এই বই থেকে টিভি কমিক অনুষ্ঠান তৈরি করা হয় এবং তাতে অভিনয় করেন স্বয়ং রোয়ান অ্যাটকিনসন। প্রথমে লেখনি দিয়ে জয় করেছেন একাধিক পুরস্কার এবার অভিনয় দিয়েও জয় করলেন একাধিক পুরস্কার। এই টিভি কমিক অনুষ্ঠানে অভিনয় করে রোয়ান অ্যাটকিনসন জয় করেন ব্রিটিশ একাডেমি অ্যাওয়ার্ড ও বিবিসি বর্ষসেরা ব্যক্তিত্বের পুরস্কার। এই সিরিজে অভিনয়ের মাধ্যমে ১৯৮০ সালের সেরা কমেডিয়ান হিসেবে নির্বাচিত হন রোয়ান অ্যাটকিনসন।
কুলতলি বিধানসভা কেন্দ্র
এলাকা
কুলতলি বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১৬
সিপিআই (এম) এর রামশঙ্কর হালদার তার নিকটতম প্রতিদ্বন্দ্বী তৃণমূল কংগ্রেসের গোপাল মাঝিকে পরাজিত করেন।
রোয়ান অ্যাটকিনসন
মি. বিন
১৯৯০ সালে ‘মি. বিন’ নিয়ে টেলিভিশন পর্দায় হাজির হন রোয়ান অ্যাটকিনসন। মি. বিন মূলত ১৪ পর্বের একটি হাস্যরসাত্মক ব্রিটিশ টিভি ধারাবাহিক। আইটিভি নামক একটি টেলিভিশন চ্যানেলে এর প্রথম পর্বটি প্রচারিত হয় ১৯৯০ সালের প্রথম দিনটিতে। শেষ পর্বটির নাম 'হেয়ার বাই মি. বিন অব লন্ডন'। প্রথমে শুধু টিভি সিরিয়াল থাকলেও মি. বিন নিয়ে সিনেমা এমনকি কার্টুনও নির্মিত হয়েছে এবং মি. বিন প্রতিটি ক্ষেত্রেই অসম্ভব জনপ্রিয়তা অর্জন করেন। টানা বিশ বছর রোয়ান এই চরিত্রে অভিনয় করেছেন। শুরুর দিকে মি. বিন ছাড়াও এ সময় তিনি দ্যা ব্ল্যাক অ্যাডার এবং ফানি বিজনেসসহ বেশ কয়েকটি তুমুল জনপ্রিয় টিভি সিরিজে নিয়মিত অভিনয় করেন। কিন্তু সবগুলোকে ছাড়িয়ে যায় ‘মি. বিন’। এমনকি নিজের নামটাকেও হারাতে হয় রোয়ান অ্যাটকিনসনকে। তারই তালগোল পাকানো কাণ্ড-কারখানায় ভরপুর এ ব্রিটিশ কমেডি সিরিজের লেখক হলেন রবিন ড্রিসকল এবং রোয়ান অ্যাটকিনসন নিজে। ১৯৯৭ সালে ‘বিন: দ্য আলটিমেট ডিজাস্টার মুভি’ এবং ২০০৭ সালে ‘মিস্টার বিন’স হলিডে’ চলচ্চিত্র দুটি মুক্তি পায়। এছাড়া যুক্তরাজ্যের ‘আইটিভি ওয়ান’ চ্যানেলে ২০০২ থেকে ২০০৪ সাল পর্যন্ত ‘মিস্টার বিন’ কার্টুন প্রচারিত হয়।
কুলতলি বিধানসভা কেন্দ্র
২০১১
সিপিআই (এম) এর রামশঙ্কর হালদার জয়ী হন তার নিকটতম প্রতিদ্বন্দ্বী এসইউসিআই (সি) এর জয় কৃষ্ণ হালদারকে পরাজিত করেন।
২০০৬
এসইউসিআই (সি) এর জয় কৃষ্ণ হালদার জয়ী হন, তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন।
মালয়েশিয়ায় নারীবাদ
মালয়েশিয়ার নারীবাদী আন্দোলন হল লিঙ্গ-ভিত্তিক বৈষম্য, হয়রানি ও নারীর প্রতি সহিংসতার অবসান ঘটাতে প্রতিশ্রুতিবদ্ধ নারী সংগঠনগুলির একটি বহুসাংস্কৃতিক জোট। ১৯৮০-এর দশকের মাঝামাঝি সময়ে নারীদের আশ্রয়স্থল হিসেবে প্রথম আবির্ভূত হওয়ার পর মালয়েশিয়ার নারীবাদী নারী সংগঠনগুলো পরবর্তীতে অন্যান্য সামাজিক ন্যায়বিচার আন্দোলনের সাথে জোট গড়ে তোলে। আজ, মালয়েশিয়ার নারীবাদী আন্দোলন দেশের নাগরিক সমাজের অন্যতম সক্রিয় নাটুয়া।
কুলতলি বিধানসভা কেন্দ্র
১৯৬৭-১৯৭২
১৯৭২ সালে কংগ্রেসের অরবিন্দ নস্কর জয়ী হন।v ১৯৭১, ১৯৬৯ এবং ১৯৬৭ সালে এসইউসি প্রবোধ পুরকাইত জয়ী হন, (১৯৬৭ সালে তিনি নির্বাচন কমিশনের রেকর্ডগুলিতে নির্দল হিসাবে দেখানো হয়েছিল)। এর আগে কুলতলি কেন্দ্রটি বিদ্যমান ছিল না।
রোয়ান অ্যাটকিনসন
মি. বিন থেকে রোয়ান অ্যাটকিনসনের বিদায়
২০১২ সালের নভেম্বরে রোয়ান অ্যাটকিনসন ডেইলি টেলিগ্রাফকে দেয়া এক সাক্ষাৎকারে বিন চরিত্রে আর হাজির না হওয়ার ঘোষণা দেন। কারণ হিসেবে তিনি উল্লেখ করেন এই চরিত্রটি দিনে দিনে তাকে শিশুতে রূপান্তর করে দিচ্ছে। এই চরিত্রটি ফুটিয়ে তোলার জন্য যে শারীরিক শক্তির প্রয়োজন হয় সেটিও আজকাল আর তিনি পাচ্ছেন না। এছাড়া তার মতে, একজন পঞ্চাশ ঊর্ধ্বের ব্যক্তিকে শিশুসুলভ অভিনয় করাটা একেবারেই বেমানান। তাই সিদ্ধান্ত নিয়েছি এখন থেকে আমি সিরিয়াসধর্মী চরিত্রগুলোতেই শুধু অভিনয় করব।’ সুতরাং এই চরিত্রে তাকে আর দেখা যাবে না কখনোই।
মালয়েশিয়ায় নারীবাদ
ইতিহাস
মালয়েশিয়ায় নারীবাদী আন্দোলনের ইতিহাস, এর জন্ম এবং 'নারীবাদী' শব্দের ব্যবহার নিয়ে বিতর্ক রয়েছে। উদাহরণস্বরূপ, ব্রিটেন ও মার্কিন যুক্তরাষ্ট্রের নারীবাদী আন্দোলনের ইতিহাসের বিপরীতে মালয়েশিয়ায় নারীর অধিকারের জন্য সংগ্রাম নারীদের ভোটাধিকারের উপর প্রতিষ্ঠিত হয়নি। ব্রিটিশ সাম্রাজ্যের পতনের সময় অন্যান্য উত্তর-ঔপনিবেশিক দেশের মতো ১৯৫৭ সালে দেশের রাজনৈতিক স্বাধীনতার সময় সমস্ত মালয়েশিয়ার নাগরিক, পুরুষ ও নারী উভয়কেই ভোট দেওয়ার অধিকার দেওয়া হয়েছিল।
রোয়ান অ্যাটকিনসন
ধর্মীয় দৃষ্টিভঙ্গি
অ্যাটকিনসন ধর্মীয় দৃষ্টিভঙ্গির সমালোচনার জন্য পরিচিত। তিনি যুক্তরাজ্যের ধর্ম সংক্রান্ত একটি আইনের ত্রুটি আছে বলে ঘোষণা করেন।
মালয়েশিয়ায় নারীবাদ
ঔপনিবেশিক মালয় নারীমুক্তি
১৯৪৬ ও ১৯৪৮ সালের যুদ্ধোত্তর বছরগুলিতে, বিভিন্ন জাতিগত গোষ্ঠীর নারীরা ঔপনিবেশিকতা বিরোধী ও অধিকৃত মালায় নারীদের নিকৃষ্ট অবস্থা সম্পর্কিত সমস্যাগুলির বিরুদ্ধে সংঘবদ্ধ হয়েছিল। যদিও তারা পুরুষদের দ্বারা প্রতিষ্ঠিত জাতীয়তাবাদী এবং কমিউনিস্ট পার্টির নারী-বাহুর সদস্য ছিল, নারীরা তাদের জেন্ডার-ভিত্তিক ঔপনিবেশিক বিরোধী লক্ষ্যে আরও উগ্রবাদী হয়ে ওঠে ও অবশেষে তাদের মূল দলগুলির থেকে আধা-স্বায়ত্তশাসিত মর্যাদা লাভ করে। সেই সময়ের বিশিষ্ট মৌলবাদী নারীদের মধ্যে শামসিয়া ফাকেহ এবং পরে খাতিজাহ সিদেকের মতো অন্তর্ভুক্ত ছিল।
ধ্রুব
ধ্রুব (সংস্কৃত: ध्रुव) ছিলেন বিষ্ণু পুরাণ ও ভাগবত পুরাণে উল্লিখিত বিষ্ণুর ভক্ত।
সংস্কৃত শব্দ "ধ্রুব নক্ষত্র" মহাভারতে মেরু নক্ষত্রের জন্য ব্যবহার করা হয়েছে, যাকে উত্তানপাদের পুত্র এবং মনুর নাতি হিসেবে মূর্তিমান করা হয়েছে, যদিও মহাভারতের পাঠের পুনরুদ্ধারের সম্ভাব্য সময়ে পোলারিস এখনও মহাকাশীয় মেরু থেকে কয়েক ডিগ্রি দূরে ছিলেন।
সুরেন্দ্র গ‍্যাডলিং
সুরেন্দ্র গ্যাডলিং নাগপুরে অবস্থিত মানবাধিকার আইনজীবী এবং দলিত অধিকার কর্মী।
ব্যক্তিগত জীবন
সুরেন্দ্র ইন্দোরার একটি বস্তিতে দলিত পরিবারে জন্মগ্রহণ করেন । তিনি স্ত্রী, দুই সন্তান ও মাকে নিয়ে ভীম চকে বাস করেন।
কাজ
সুরেন্দ্র রেলপথে শিক্ষানবিস হিসাবে তার কেরিয়ার শুরু করেছিলেন।
তিনি গাদছিরোলি এবং গন্ডিয়া জেলাগুলিতে দলিত ও আদিবাসীদের বিরুদ্ধে অবৈধ হত্যা, পুলিশি বাড়াবাড়ি, জালিয়াতি মামলা এবং নৃশংসতার মামলা দায়ের করার জন্য পরিচিত। তাকে ইউএপিএ, বন অধিকার আইন, তফসিলি জাতি ও তফসিলি উপজাতি (নৃশংসতা প্রতিরোধ) আইনের মতো বিশেষ আইনের বিশেষজ্ঞ হিসাবে বিবেচনা করা হয়।
তিনি ২০০৭ থেকে ২০১২ সালের মধ্যে অরুণ ফেরেরার প্রতিনিধিত্ব করেছিলেন। গ্রেপ্তারের আগ পর্যন্ত তিনি নকশাল যোগসূত্রের জন্য কারাবন্দী দিল্লী বিশ্ববিদ্যালয়ের অধ্যাপক জিএন সাঁইবাবার মামলা পরিচালনা করছিলেন। অ্যাডভোকেট মিহির দেসাই তার কাছ থেকে মামলাটি গ্রহণ করেন।
তিনি তার বেশিরভাগ কেস প্রো-বোনো গ্রহণ করেন বলে জানা যায়।
অ্যাক্টিভিজম
রেলওয়ের শিক্ষানবিশ হিসাবে কাজ করার সময় সুরেন্দ্র নাগ নাগপুরে সাংস্কৃতিক অনুষ্ঠানের আয়োজন করেন এবং অধিকার ও নিপীড়নের বিষয়ে কথোপকথনে জড়িত হয়ে ওড়ান নাট্য মঞ্চ শুরু করেছিলেন।
গ্যাডলিং একটি স্বাধীন তথ্য-দল অনুসন্ধানকারী দলের অন্তর্ভুক্ত ছিল যে এপ্রিল ২০১৮ এ গদরচিরোলিতে পুলিশ দ্বারা ৪০ জন অভিযুক্ত মাওবাদীদের হত্যার তদন্ত করেছিল।
তিনি গণতান্ত্রিক অধিকার সংরক্ষণ কমিটি (সিপিডিআর) এবং সিআরপিপির সদস্য ছিলেন।
গ্রেফতার
৬ ই জুন ২০১৮তে তাকে আরও চারজন- সুধীর ধাওয়াল, শোমা সেন, রনা উইলসন এবং মহেশ রাউত সহ পুনে পুলিশ গ্রেপ্তার করেছিল। তাদের বিরুদ্ধে মাওবাদীদের যোগসূত্র থাকার অভিযোগ আনা হয়েছিল এবং বেআইনি কার্যকলাপ (প্রতিরোধ) আইন (ইউএপিএ) এর আওতায় অভিযুক্ত করা হয়েছিল। ৮ ই জুন ২০১৮তে, তিনি সাসুন হাসপাতালে স্থানান্তরিত হওয়ার পরে শারীরিক অবস্থার অবনতির কারণে তাকে পুলিশ রিমান্ড থেকে বিচারিক হেফাজতে স্থানান্তরিত করা হয়েছিল।
তথ্যসূত্র
Surendra Gadling
আরাধনা (১৯৭৯-এর চলচ্চিত্র)
আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে।
সঙ্গীত
আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার।
পুরস্কার
৫ম জাতীয় চলচ্চিত্র পুরস্কার
রে (চলচ্চিত্র)
রে ২০০৪ সালে মুক্তিপ্রাপ্ত একটি মার্কিন জীবনীধর্মী চলচ্চিত্র। রিদম অ্যান্ড ব্লুজ ব্যান্ডের সংগীতবাদক রে চার্লসের জীবনের ত্রিশ বছর সময়কাল এখানে বর্ণিত হয়েছে। এটি একটি স্বাধীনভাবে প্রযোজিত চলচ্চিত্র। টেইলর হ্যাকফোর্ড ছবিটি পরিচালনা ও সহ-প্রযোজনা করেছেন। হ্যাকফোর্ড ও নিজের রচিত একটি লেখা অবলম্বনে জেমস এল.হোয়াইট এর চিত্রনাট্য রচনা করেন। জেমি ফক্স এ ছবিতে রে চরিত্রে রূপদান করেছেন। ছবিতে আরো অভিনয় করেছেন কেরি ওয়াশিংটন, ক্লিফটন পাওয়েল, হ্যারি লেনিক্স, টেরেন্স ড্যাশন হাওয়ার্ড, লরেঞ্জ টেট,  রিচার্ড শিফ ও রেজিনা কিং। হ্যাকফোর্ডের পাশাপাশি স্টুয়ার্ট বেঞ্জামিন, হাওয়ার্ড বাল্ডউইন ও কারেন বাল্ডউইনও ছবির প্রযোজনার সাথে যুক্ত ছিলেন।
২০০৪ সালের ২৯ অক্টোবর ইউনিভার্সাল পিকচার্স ছবিটি মুক্তি দেয়। সমালোচকদের কাছ থেকে ছবিটি ইতিবাচক মূল্যায়ন লাভ করে। বাণিজ্যিকভাবেও এটি সফলতা লাভ করে। ৪০ মিলিয়ন ডলারের বাজেটে নির্মিত রে ১২৪.৭ মিলিয়ন ডলার আয় করে।
রে অনেকগুলো পুরস্কার ও মনোনয়ন পায়। ৭৭তম একাডেমি পুরস্কার অনুষ্ঠানে এটি দুই বিভাগে মনোনীত হয়। জেমি ফক্স এ ছবিতে তার অভিনয়দক্ষতার স্বীকৃতিস্বরূপ একাডেমি পুরস্কার, গোল্ডেন গ্লোব, বাফটা পুরস্কার, স্ক্রিন অ্যাক্টরস গিল্ড পুরস্কার ও ক্রিটিকস চয়েস পুরস্কার লাভ করেন। তিনি দ্বিতীয় অভিনেতা হিসেবে একই চরিত্রে রূপদানের জন্য প্রধান পাঁচটি চলচ্চিত্র পুরস্কার লাভ করেন। তিনি গোল্ডেন গ্লোবের সংগীত/ব্যঙ্গচিত্র বিভাগে বিজয়ী হয়ে এই কৃতিত্ব অর্জনকারী প্রথম অভিনেতা।
চার্লস এ চলচ্চিত্রের উদ্বোধনী অনুষ্ঠানে উপস্থিত হওয়ার কথা থাকলেও ২০০৪ সালের জুনে যকৃতের রোগে মারা যান।
কাহিনীসংক্ষেপ
১৯৪৮ সালের কথা। রে চার্লস রবিনসন একজন বর্গাচাষীর অন্ধ ছেলে। উত্তর ফ্লোরিডার একটি বাসে সে আরোহণ করে। রে বর্ণবাদী বাসচালককে বলে, ১৯৪৪ সালে দ্বিতীয় বিশ্বযুদ্ধের সময় বিনামূল্যে বাসে চড়ার সুযোগ লাভ করতে গিয়ে ওমাহা সৈকতে তার দৃষ্টিশক্তি হারায়। রে ওয়াশিংটন অঙ্গরাজ্যের সিয়াটল শহরে যায়। পিয়ানোবাদনে তার অসাধারণ দক্ষতা কাজে লাগিয়ে সে দ্রুতই একটি নৈশক্লাব ব্যান্ডে যোগ দেয়। ক্লাবের মালিক দ্রুতই রে-র প্রতিভার অপব্যবহার করতে শুরু করে। প্রতারিত রে বিরক্ত হয়ে ব্যান্ড ছেড়ে চলে যায়। ১৯৫০ সালে রে একটি শ্বেতাঙ্গ গ্রাম্য ব্যান্ডে যোগদান করে। রে-র অন্ধত্ব লুকিয়ে রাখতে তারা তাকে রোদচশমা পরিধানে বাধ্য করে। তারা নানান জায়গায় ভ্রমণ করতে যায়। এসময়ই সে হেরোইনের প্রতি আসক্ত হয়ে পড়ে। শৈশবের ভীতিপ্রদ মুহূর্তগুলোও তাকে তাড়িয়ে বেড়ায়।
জম্মু ও কাশ্মীর গণপরিষদ নির্বাচন, ১৯৫১
ভারতের জম্মু ও কাশ্মীর রাজ্যের গণপরিষদের নির্বাচন সেপ্টেম্বর-অক্টোবর ১৯৫১ সালে অনুষ্ঠিত হয়। শেখ আবদুল্লাহ জম্মু ও কাশ্মীরের প্রধানমন্ত্রী নিযুক্ত হন। জম্মু প্রজা পরিষদ আন্দোলনের মতো বিভিন্ন গোষ্ঠীর সাথে সংঘর্ষের পর, আবদুল্লাহকে ১৯৫৩ সালের আগস্টে বরখাস্ত করা হয় এবং কারারুদ্ধ করা হয়।
পরবর্তী প্রধানমন্ত্রী হিসেবে নিয়োগ পান বকশী গোলাম মোহাম্মদ।
প্রেক্ষাপট
জম্মু ও কাশ্মীর রাজ্য ১৯৪৭ সালের ২৬ অক্টোবর ভারতের ইউনিয়নে যোগদান করে। এর কিছুক্ষণ পরে, জম্মু ও কাশ্মীরের মহারাজা শেখ আবদুল্লাহকে জরুরি প্রশাসনের প্রধান হিসেবে নিযুক্ত করেন, যিনি ১৯৪৭ সালের ভারত-পাকিস্তান যুদ্ধের সময় কাশ্মীর উপত্যকার বিষয়গুলি পরিচালনা করেছিলেন। ১ জানুয়ারী ১৯৪৮-এ অর্জিত যুদ্ধবিরতির পর, শেখ আবদুল্লাহ ৫ মার্চ ১৯৪৮-এ রাজ্যের প্রধানমন্ত্রী হিসেবে নিযুক্ত হন। তিনি আট সদস্যের একটি মন্ত্রিসভা বেছে নেন, অন্যান্য সদস্যরা হলেন:
জম্মু ও কাশ্মীর ন্যাশনাল কনফারেন্স, শেখ আবদুল্লাহর দল, ২৭ অক্টোবর ১৯৫০-এ জম্মু ও কাশ্মীর রাজ্যের জন্য একটি গণপরিষদ আহ্বান করার সিদ্ধান্ত ঘোষণা করে।
পাকিস্তান অবিলম্বে জাতিসংঘের নিরাপত্তা পরিষদে একটি অভিযোগ উত্থাপন করেছে যে ভারত নিরাপত্তা পরিষদের রেজুলেশন লঙ্ঘন করে "ভারতের সাথে রাজ্যের আনুষ্ঠানিক যোগদান অনুমোদন" করার জন্য একটি গণপরিষদ আহ্বান করছে। ভারত সব পক্ষকে আশ্বস্ত করেছে যে গণপরিষদের সিদ্ধান্ত নিরাপত্তা পরিষদে ভারতের প্রতিশ্রুতিকে প্রভাবিত করবে না।  নিরাপত্তা পরিষদ তার ৩০ মার্চ ১৯৫১ সালের প্রস্তাবে উন্নয়নের বিষয়টি নোট করে এবং ভারত ও পাকিস্তান উভয় সরকারকেই নিরাপত্তা পরিষদের অতীত রেজুলেশনের কথা মনে করিয়ে দেয় এবং নিশ্চিত করে যে গণপরিষদের সিদ্ধান্তগুলি বাধ্যতামূলক হবে না।
৩০ এপ্রিল, যুবরাজ রিজেন্ট করণ সিং গোপন ব্যালটের মাধ্যমে প্রাপ্তবয়স্ক ভোটাধিকারের ভিত্তিতে গণপরিষদের নির্বাচনের ঘোষণা দিয়ে একটি ঘোষণা জারি করেন। নির্বাচন অনুষ্ঠিত হয় ১৯৫১ সালের সেপ্টেম্বর-অক্টোবর। গণপরিষদের ১০০ সদস্যের নামমাত্র সদস্যপদ থাকা উচিত ছিল, যার মধ্যে ২৫টি আসন পাকিস্তানের নিয়ন্ত্রণাধীন আজাদ কাশ্মীরে বরাদ্দ করা হয়েছিল (যা কখনো পূরণ হয়নি)। বাকি ৭৫টি আসনের মধ্যে, কাশ্মীরকে ৪৩টি আসন, লাদাখে ২টি আসন এবং জম্মুকে ৩০টি আসন বরাদ্দ করা হয়েছিল।
নির্বাচন
নির্বাচনগুলি রাজ্যের নির্বাচন এবং ভোটাধিকার কমিশনার দ্বারা পরিচালিত হয়েছিল। নির্বাচন প্রক্রিয়া ছিল অত্যন্ত অনিয়মিত। কাশ্মীরে বরাদ্দকৃত ৪৩টি আসনের সবকটিই ন্যাশনাল কনফারেন্সের প্রার্থীদের কাছে গিয়েছিল, যারা নির্বাচনের তারিখের এক সপ্তাহ আগে বিনা প্রতিদ্বন্দ্বিতায় নির্বাচিত হয়েছিল। জম্মুতে, জম্মু প্রজা পরিষদের ১৩ জন প্রার্থীর মনোনয়ন প্রত্যাখ্যান করা হয়েছিল। সরকারের বেআইনি চর্চা এবং দাপ্তরিক হস্তক্ষেপের অভিযোগে প্রজা পরিষদ তখন নির্বাচন বর্জন করে। ন্যাশনাল কনফারেন্সে ক্লিন সুইপ দিয়ে শেষ মুহূর্তে বাদ পড়েন দুই স্বতন্ত্র প্রার্থী।  লাদাখে, হেড লামা, কুশক বকুলা এবং একজন সহযোগী ন্যাশনাল কনফারেন্সের নামমাত্র সদস্য হিসেবে আসন জিতেছিলেন।
এইভাবে, ন্যাশনাল কনফারেন্স ৩১ অক্টোবর ১৯৫১ তারিখে আয়োজিত গণপরিষদের ৭৫টি আসনের সবকটিতে জয়লাভ করে।
পণ্ডিত সুমন্ত্র বোস বলেছেন যে, নির্বাচনের পদ্ধতি ইঙ্গিত দেয় যে ন্যাশনাল কনফারেন্সের অভিজাতরা একটি দলীয় রাজ্য হিসাবে জম্মু ও কাশ্মীরকে শাসন করতে চেয়েছিল। তাদের স্লোগান ছিল ‘এক নেতা, এক দল, এক কর্মসূচি’। জম্মুর সাংবাদিক ও ধর্মনিরপেক্ষ কর্মী বলরাজ পুরি, জওহরলাল নেহরুর সাথে তর্ক করেছিলেন যে কাশ্মীর উপত্যকায় গুলাম মহিউদ্দিন কারার গ্রুপকে রাজ্যে বিরোধী দল হিসাবে কাজ করার অনুমতি দেওয়া উচিত। নেহেরু নীতির সাথে একমত হলেও তিনি বলেছিলেন যে শেখ আবদুল্লাহকে দুর্বল করার জন্য কিছুই করা উচিত নয়।
জম্মু প্রজা পরিষদ, গণতান্ত্রিক বিরোধীতার সুযোগ থেকে বঞ্চিত হয়ে রাস্তায় নেমেছিল। এটি "শেখ আবদুল্লাহর ডোগরা বিরোধী সরকারের" বিরুদ্ধে "জনগণের বৈধ গণতান্ত্রিক অধিকার" নিশ্চিত করতে ভারতের সাথে রাজ্যের সম্পূর্ণ একীকরণের দাবি জানিয়েছে। প্রজা পরিষদের সাথে বিরোধ শেষ পর্যন্ত শেখ আবদুল্লাহর শাসনের অবসান ঘটায়।
শেখ আবদুল্লাহ মন্ত্রিসভা
শেখ আবদুল্লাহ রাজ্যে প্রধানমন্ত্রী হিসেবে বহাল ছিলেন। জম্মু প্রদেশের তৎকালীন মন্ত্রিসভার দুই সদস্য সরদার বুধ সিং এবং পীর মোহাম্মদ খানকে বাদ দেওয়া হয়েছে। গোলাম মোহাম্মদ সাদিক গণপরিষদের চেয়ারম্যান হিসেবে দায়িত্ব পালনের জন্য তার মন্ত্রিসভার দায়িত্ব থেকে পদত্যাগ করেন। মন্ত্রিসভার বাকি সদস্যরা হলেন:
পরে ডিপি ধর, মোবারক শাহ, মেজর পিয়ারা সিং এবং গোলাম মহিউদ্দিন হামদানীকে উপমন্ত্রী হিসেবে নিয়োগ দেওয়া হয়।
বকশী গোলাম মোহাম্মদ মন্ত্রিসভা
জম্মুতে জম্মু প্রজা পরিষদ এবং লাদাখের প্রধান লামা কুশক বকুলার সাথে তীব্র বিরোধের পাশাপাশি কেন্দ্রীয় সরকারের সাথে চলমান বিরোধের পর, সদর-ই-রিয়াসাত (রাষ্ট্রপ্রধান) করণ সিং দ্বারা শেখ আবদুল্লাহকে ১৯৫৩ সালের আগস্টে প্রধানমন্ত্রীর পদ থেকে বরখাস্ত করা হয়েছিল। ) আবদুল্লাহকেও ষড়যন্ত্রের অভিযোগে গ্রেফতার করা হয়। উপ-প্রধানমন্ত্রী বকশি গোলাম মোহাম্মদ পরবর্তী প্রধানমন্ত্রী হিসেবে শপথ নেন। তার মন্ত্রিসভা যাদের নিয়ে গঠিত:
কুশক বকুলাকে উপমন্ত্রী নিযুক্ত করা হয় এবং তিনি নতুন সরকারের প্রতি তার সমর্থনের প্রতিশ্রুতি দেন।
বকশী গোলাম মোহাম্মদ গণপরিষদের বাকি ছয় বছরের জন্য প্রধানমন্ত্রী হিসেবে বহাল ছিলেন। বিধানসভা রাজ্যের সংবিধান প্রণয়নের মিশন চালিয়ে যায়, যা ১৭ নভেম্বর ১৯৫৬-এ গৃহীত হয়েছিল, যা ২৬ জানুয়ারী ১৯৫৭-এ কার্যকর হয়।
উলু মসজিদ (ইউট্রেখ্ট)
উলু মসজিদ ইউট্রেখ্ট‌ এ অবস্থিত একটি মসজিদ। এটি নেদারল্যান্ডসের প্রথম বর্গক্ষেত্র বা রাস্তার নামে নামকরণ করা হয়েছে।
এটিতে নামাজের স্থান ছাড়াও, অন্যান্য সম্প্রদায় থেকে আসা লোকদের ধ্যান করার জন্যও একটি কক্ষ রয়েছে। মসজিদ কমিটি এমন একটি ঘর তৈরি করার সিদ্ধান্ত নিয়েছিল যা বিশ্বে অনন্য ছিল, যেহেতু মসজিদটির আশেপাশে যথেষ্ট খ্রিস্টান এবং ইহুদি জনগোষ্ঠী রয়েছে। এর নিচ তলায় কিছু দোকান রয়েছে। মসজিদটি ইসলামী ফাউন্ডেশন নেদারল্যান্ড এর একটি শাখা রক্ষণাবেক্ষণ করে। যদিও মসজিদটির তহবিল নেদারল্যান্ডস, বেলজিয়াম এবং জার্মানি এর তুর্কি সম্প্রদায়ের অনুদানের ভিত্তিতে আসে। প্রধান নামাজ ঘরটি দ্বিতীয় তলায় অবস্থিত, এতে মহিলাদের নামাজের জন্য দুটি বড় বারান্দা রয়েছে। এর মিনারগুলিতে কাঁচের ইট লাগান, যা সূর্যাস্তের পরে বাতি দিয়ে আলোকিত করা হয়। ২০১৫ সালের অক্টোবরে আনুষ্ঠানিকভাবে মসজিদটি চালু করা হয়েছিল।
অ্যারন সোয়ার্টজ
অ্যারন সোয়ার্টজ মার্কিন ইন্টারনেট আন্দোলনকর্মী এবং প্রোগ্রামার। সোয়ার্টজ মাত্র ১৪ বছর বয়সে ওয়েব ফিডের আরএসএস তৈরি করে প্রযুক্তি জগতে বিস্ময় বালক হিসেবে পরিচিতি পান। পরবর্তীতে বিভিন্ন ওয়েব ফাইল সাধারণ জনগণের জন্য উন্মুক্ত করে ইন্টারনেটের 'নায়ক' বনে যান। সে অর্থনৈতিক ও প্রযুক্তিগত সমস্ত সীমাবদ্ধতা দূর করে সবার জন্য তথ্য ও জ্ঞান সহজলভ্য করার সংগ্রামে লিপ্ত ছিল।
কর্ম
thumbnail|left|২০০২ সালে সোয়ার্টজ (১৫ বছর বয়সে) লরেনছ লেসসিগের সাথে [[ক্রিয়েটিভ কমনস]] মাত্র ১২ বছর বয়সে একটি কম্পিউটার সফটওয়্যার দিয়ে যাত্রা শুরু। ১৩ বছর বয়সে একটি অবাণিজ্যিক ওয়েবসাইট প্রতিষ্ঠার জন্য ‘আর্সডিজিটা প্রাইজ’ পেয়েছিল সোয়ার্টজ। ইন্টারনেটে ব্লগপোস্ট সঞ্চালনের স্বয়ংক্রিয় সংগঠিত ব্যবস্থা আরএসএস তৈরির কাজে খুব গুরুত্বপূর্ণ ভূমিকা পালন করেছিলেন ১৪ বছর বয়সে। এই ১৪বছর বয়সে যোগ দিয়েছিলেন অধ্যাপক লরেন্স লেসিগের সঙ্গে, তার ‘ক্রিয়েটিভ কমনস’ নামের ইন্টারনেট সংস্থা গড়ে তোলার কাজে। জনপ্রিয় সামাজিক যোগাযোগভিত্তিক সংবাদ সাইট ‘রেডিট’ প্রতিষ্ঠায় গুরুত্বপূর্ণ ভূমিকা পালন করেছিলেন তিনি। রেডিট ছিল একটি যৌথ উদ্যোগ, যুক্তরাষ্ট্রের প্রকাশনা প্রতিষ্ঠান কনডি ন্যাস্ট একসময় রেডিট কিনে নিলে প্রচুর টাকা পেয়েছিলেন সোয়ার্টজ।
ইন্টারনেট যোদ্ধা
thumb|left|Swartz in 2012 protesting against [[Stop Online Piracy Act (SOPA)]] thumb|Swartz at 2009 Boston Wikipedia Meetup যুক্তরাষ্ট্রের সবচেয়ে প্রভাবশালী দৈনিক নিউইয়র্ক টাইমস তার নামের আগে লেখে ‘পলিটিক্যাল অ্যাকটিভিস্ট’। ডেমোক্রেসিওয়াচ-খ্যাত এমি গুডম্যান তাকে বলেন ‘সোশ্যাল জাস্টিস অ্যাকটিভিস্ট’। অন্যরা ‘ফ্রি ডেটা অ্যাকটিভিস্ট’, ‘ইন্টারনেট ফ্রিডম অ্যাকটিভিস্ট’, ‘ক্রুসেডার ইন ওপেন ডেটা মুভমেন্ট’ ইত্যাদি নামে তাকে অভিহিত করেছে। উইকিলিকসের জুলিয়ান অ্যাসাঞ্জ ‘ইন্টারনেট ফ্রিডম ফাইটার’ বলতে যাদের বোঝাতে চান, অ্যারন সোয়ার্টজ তাদের সবচেয়ে সামনের সারির একজন যোদ্ধা যারা একদিকে রাষ্ট্রের নিরঙ্কুশ নিয়ন্ত্রণের হাত থেকে ইন্টারনেটকে রক্ষা করার লড়াই-সংগ্রাম চালিয়ে যাচ্ছে অন্যদিকে অনলাইনে ফাইল শেয়ারিং ব্যবস্থার মাধ্যমে মুনাফালোভী ব্যবসায়ীগোষ্ঠীর কাছ থেকে জনসাধারণের জন্য বিনা পয়সায় বুদ্ধিবৃত্তিক ও সৃজনশীল কর্ম বিতরণ করে চলেছে। তাদের মতে, তথ্য ও জ্ঞানের প্রবাহকে করতে হবে অবাধ ও সহজলভ্য।
ব্যক্তিগত গোপনীয়তা রক্ষা করে ইন্টারনেটের মাধ্যমে মানুষে মানুষে যোগাযোগ স্থাপনের স্বাধীন অধিকার (ফ্রিডম টু কানেক্ট) সুরক্ষিত করতে এবং তথ্য ও জ্ঞানের অভিগম্যতাকে সর্বজনীন ও সহজলভ্য করতে অ্যারন যেসব উদ্যোগ নিয়েছিল, তার মধ্যে যুক্তরাষ্ট্র সরকারের আদালতের নথিপত্র বিনা মূল্যে ও সহজে প্রত্যেক নাগরিকের পাওয়ার ব্যবস্থা করার জন্য ২০০৮ সালে সে সরকারি ওয়েবসাইট হ্যাক করেছিল এবং নামিয়ে ফেলেছিল প্রায় দুই কোটি নথিপত্র। এফবিআই তাকে জেরা করলেও তার বিরুদ্ধে মামলা করতে পারেনি। ২০১১ সালে অ্যারন জেস্টোর নামের অনলাইন আর্কাইভে এমআইটির কম্পিউটার সিস্টেমে ঢুকে ডাউনলোড করে ফেলেছিল প্রায় ৪৮ লাখ বৈজ্ঞানিক গবেষণাপত্র, একাডেমিক সন্দর্ভ, বুক রিভিউ যা সে ইন্টারনেটে ছেড়ে দিতে চেয়েছিল।
মৃত্যু
২৬ বছর বয়সী সোয়ার্টজকে নিউইয়র্কে তার অ্যাপার্টমেন্টে মৃত অবস্থায় পাওয়া যায়। নিউইয়র্কের পুলিশ এবং চিকিৎসকরা জানিয়েছেন, তিনি ফাঁস দিয়ে আত্মহত্যা করেছেন। ১১ জানুয়ারি সোয়ার্টজের মৃতদেহ পাওয়া গেছে সিলিং ফ্যানের সঙ্গে ঝুলন্ত অবস্থায়। পরিবার ও বন্ধু-সুহূদরা অভিযোগ করছে, এই মৃত্যু আসলে একটা হত্যাকাণ্ড।
দীপ গ্রেস এক্কা
দীপ গ্রেস এক্কা (জন্ম ৩ জুন ১৯৯৪) একজন ভারতীয় মহিলা ফিল্ড হকি রক্ষণ ভাগের খেলোয়াড়। তিনি ভারতীয় মহিলা হকি দলে খেলেন।
প্রথম জীবন
দীপ গ্রেস এক্কা ওডিশার সুন্দরগড় জেলার লুল্কিধি নামক একটি ছোট গ্রামে, ৩রা জুন ১৯৯৪ সালে, জন্মগ্রহণ করেন। তিনি চার্লস এক্কা এবং জয়মনি এক্কার মেয়ে।
তিনি বিদ্যালয়ে পড়ার সময় হকি খেলা শুরু করেন এবং তেজ কুমার জেস (২০০৫-০৬) এর প্রশিক্ষণে থাকেন। ২০০৭ সালের সেপ্টেম্বরে তার বিদ্যালয়ে হকির জন্য খেলোয়াড় নির্বাচনের সময়, তিনি স্পোর্টস অথরিটি অফ ইন্ডিয়ার সাই-স্যাগ (এসএআই- এসএজি) কেন্দ্রে যোগ দিতে নির্বাচিত হন এবং ১৩ বছর বয়সে জাতীয় পর্যায়ে খেলতে শুরু করেন। লুসিলা এক্কা ও সরোজ মহান্তির কাছে তার প্রশিক্ষণ শুরু হয়। ১৬ বছর বয়সে, তিনি সোনিপাতে সিনিয়র দলে খেলেছিলেন।
তিনি একজন ডিফেন্ডার হিসেবে খেলা শুরু করেছিলেন, কিন্তু তার ইচ্ছা ছিল তার ভাইয়ের মত গোলকিপার হবার। তিনি মাঝে মাঝে গোলকিপার হিসাবে খেলতেনও। কিন্তু তার কাকা, যিনি তার প্রশিক্ষকও ছিলেন, তাকে গোলরক্ষকের ভূমিকা অনুসরণ করতে বা অনুশীলন করতে অনুমতি দেননি। তাই তার ডিফেন্ডার হওয়া ছাড়া আর কোন উপায় ছিলনা।
আন্তর্জাতিক
তিনি গত বছর জাপানে ৯ম মহিলা এশিয়া কাপে ডিফেন্ডার এবং ড্র্যাগ ফ্লিকার দুইয়ের ভূমিকা পালন করেছিলেন এবং দলকে জিতিয়েছিলেন। ২০১৮ এ গোল্ড কোস্টে কমনওয়েলথ গেমসে মালয়েশিয়ার বিপক্ষে ভারতীয় হকি দলের দ্বিতীয় ম্যাচটি তার জীবনের ১৫০ তম আন্তর্জাতিক খেলা ছিল। ২০১১ সালে আর্জেন্টিনায় চার-দেশের টুর্নামেন্টে খেলে তার আন্তর্জাতিক খেলায় অভিষেক ঘটে। সেখানে ভারত ব্রোঞ্জ পদক জেতে। ২০১১ সালে, থাইল্যান্ডের ব্যাংককে, অনূর্ধ্ব ১৮, মেয়েদের এশিয়া কাপ হকি চ্যাম্পিয়নশিপে ভারত ব্রোঞ্জ পদক জেতে। তিনি সেই দলের সদস্য ছিলেন এবং ভারতের জয়ে তার ভূমিকা ছিল। ১৮ই থেকে ২৪শে অক্টোবর ২০১৩ সালে, নতুন দিল্লিতে অনুষ্ঠিত এফআইএইচ ওয়ার্ল্ড লীগে (রাউন্ড ২), ভারতীয় সিনিয়র মহিলা হকি দলে তিনি প্রতিনিধিত্ব করেছিলেন। ৪ঠা জুলাই ২০১৩ তারিখে, জার্মানির মনচেনগ্ল্যাবার্কে, মহিলা জুনিয়র হকি বিশ্বকাপে, প্রথমবার ব্রোঞ্জ পদক জিতে ইতিহাস সৃষ্টি করে ভারতীয় দল। তিনি এই দলের একজন সদস্য ছিলেন। ২০১৩ সালে, মহিলা হকি এশিয়া কাপে, ভারতীয় মহিলা হকি দল ব্রোঞ্জ পদক জয় করে। এই ভারতীয় দলের সদস্য ছিলেন তিনি। ২০১৩ সালে, মহিলা এশিয়ান চ্যাম্পিয়ন্স ট্রফিতে, ভারত রৌপ্য পদক জেতে। ভারতীয় দলটির সদস্য ছিলেন তিনি। ৯ই থেকে ১৭ই জুন ২০১৪ পর্যন্ত, মালয়েশিয়ার কুয়ালালামপুরে অনুষ্ঠিত মহিলা হকি টেস্টে, মালয়েশিয়াকে ৬-০ ম্যাচে হারানো ভারতীয় দলের সদস্য ছিলেন তিনি। তিনি ২৩শে জুলাই থেকে ৩রা আগস্ট ২০১৪ পর্যন্ত, গ্লাসগোতে অনুষ্ঠিত ২০ তম কমনওয়েলথ গেমসে, পঞ্চম স্থান অর্জনকারী ভারতীয় মহিলা হকি দলের সদস্য ছিলেন। ১লা অক্টোবর ২০১৪ তারিখে, ইনছনে (দক্ষিণ কোরিয়া) অনুষ্ঠিত ১৭ তম এশিয়ান গেমসে, ব্রোঞ্জ পদক জয়ী ভারতীয় মহিলা হকি দলের সদস্য ছিলেন তিনি। তিনি ১১ই থেকে ১৯শে এপ্রিল ২০১৫ পর্যন্ত, নিউজিল্যান্ডের হেস্টিংসে অনুষ্ঠিত হকস বে কাপ টুর্নামেন্টে, সপ্তম স্থান অর্জনকারী ভারতীয় মহিলা দলের সদস্য ছিলেন। ২০১৫ সালে, নতুন দিল্লিতে অনুষ্ঠিত এফআইএইচ ওয়ার্ল্ড লিগ (২য় রাউন্ড) জয়ী ভারতীয় দলটির সদস্য ছিলেন তিনি। ২০শে ফেব্রুয়ারি থেকে ১লা মার্চ ২০১৬ পর্যন্ত অনুষ্ঠিত, দক্ষিণ আফ্রিকার সফরে, ভারতীয় মহিলা হকি দলটি পাঁচটি ম্যাচে জয়ী হয়, একটিতে ড্র করে এবং দুটিতে পরাজিত হয়। তিনি এই দলটির সদস্য ছিলেন। তিনি ২রা থেকে ১০ই এপ্রিল ২০১৬ পর্যন্ত, নিউজিল্যান্ডের হেস্টিংসে অনুষ্ঠিত, হকস বে কাপ টুর্নামেন্টে, ষষ্ঠ স্থান অর্জনকারী ভারতীয় মহিলা দলের সদস্য ছিলেন। ৩রা জুন ২০১৬ তারিখে, অস্ট্রেলিয়ার ডারউইন এ, চতুর্দেশীয় মহিলা হকি টুর্নামেন্টে, তার ২২ তম জন্মদিনে, অস্ট্রেলিয়ার বিপক্ষে ভারত এর চূড়ান্ত গ্রুপ পর্যায়ের ম্যাচটি ছিল তার ১০০ তম আন্তর্জাতিক খেলা। তিনি ব্রাজিলে অনুষ্ঠিতব্য রিও অলিম্পিক ২০১৬ প্রতিযোগিতার জন্য নির্বাচিত হন।
অর্জুন চরণ হেমব্রম
অর্জুন চরণ হেমব্রম হলেন ভারতের ওড়িশার একজন সাঁওতালি লেখক ও ব্যাংকার। তিনি ২০১৩ সালে সাহিত্য অকাদেমি পুরস্কার লাভ করেন।
জীবনী
অর্জুন চরণ হেমব্রম ১৯৫২ সালে উড়িষ্যার ময়ুরভঞ্জ জেলার ঘাটকুয়ানরিতে জন্মগ্রহণ করেন। তিনি সাঁওতালি সাহিত্য সাময়িকী চাই চম্পা র প্রতিষ্ঠাতা সম্পাদক। এছাড়া, তিনি সাঁওতালি সাহিত্য সাময়িকী বাহাবোঙ্গা বের করেছেন।
অর্জুন চরণ হেমব্রম ২০১৩ সালে তার রচিত চান্দা বোঙ্গা কাব্যগ্রন্থের জন্য সাহিত্য অকাদেমি পুরস্কার লাভ করেন। তার রচিত লাদে সারজোম ও চান্দা বোঙ্গা শিরোনামের দুইটি গ্রন্থ উত্তর উড়িষ্যা বিশ্ববিদ্যালয় এবং সংঘ লোক সেবা আয়োগের পাঠ্যক্রমের অন্তর্ভুক্ত।
উনা জেলা
মহাকাল মহাকালী মন্দিরটি রোনার কলোনীতে অবস্থিত একটি ঐতিহ্যবাহী মন্দির, উনা দেবী মহাকালী এবং ভগবান মহাকালের প্রতি উৎসর্গীকৃত।
ভূগোল
উনা জেলা হিমাচল প্রদেশের দক্ষিণ-পশ্চিমাঞ্চলে অবস্থিত, যেখানে হিমালয়ের শিভালিক পাহাড় একদিকে ঘুরেছে। সাতলুজ নদী শাহতলাই পাহাড়ের পাশ দিয়ে বয়ে গেছে, যা বাবা বালকনাথে সমাধির জন্য পরিচিত। উনা জেলার উনা শহরের উচ্চতা ৪০৮ মিটারের মত যা চিন্তপূর্ণীতে ১০০০ মিটারেরও বেশি উচ্চতায় পরিবর্তিত হয়েছে। উনা জেলার উত্তর সীমানা বরাবর বিপাশা নদী এবং পূর্বে শতদ্রু নদী প্রবাহিত হয়েছে, দক্ষিণে সোয়ান নদী যা মূলত মৌসুমী নদী, এটি ৬৫ কিলোমিটার জাসওয়ান উপত্যকা বরাবর প্রবাহিত হয়ে আনন্দপুরের নিকট শতদ্রু নদীতে মিলিত হয়েছে।
জনসংখ্যা
২০১১ সালের ভারতীয় জনগণনা অনুসারে উনা জেলার মোট জনসংখ্যা ছিল ৫২১,০৫৭ জন। এরফলে এটি ভারতের ৫৪৩তম জনবহুল জেলায় পরিণত করেছে (৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৩৮ জন লোক বসবাস করে (প্রতি বর্গমাইলে ৮৮০ জন)। ২০০১-২০১১ এর দশকে উনা জেলার জনসংখ্যা বৃদ্ধির হার ছিল ১৬.২৪% শতাংশ।  লিঙ্গ অনুপাত প্রতি ১০০০ জন পুরুষের বিপরীতে ৯৭৭ জন নারী রয়েছে। স্বাক্ষরতার হার ৮৭.২৩%।
স্থানীয় মানুষেলা হিমাচলি, হিন্দি এবং পাঞ্জাবি ভাষায় কথা বলে। উনা শহর, ঘানারি ও হারোলি তহসিলের মানুষেরা হিমাচলি ও পাঞ্জাবি ভাষা সংমিশ্রণের কথা বলে। তবে অন্যান্য অঞ্চল - যেমন বঙ্গানা, আম্ব ও চিন্তপর্ণি হিমাচালি ভাষা বহুলভাবে ব্যবহৃত হয়।
হিন্দুধর্ম এ জেলার প্রধান ধর্ম। এছাড়া শিখ ও ইসলাম ধর্মের প্রচুর অনুসারী রয়েছে। খ্রিস্টান এবং অন্যান্য ধর্মাবলম্বীরা অতি ক্ষুদ্রাকৃতির গোষ্ঠী গঠন করেছে।
অর্থনীতি
উনা জেলার অর্থনীতি প্রধানত কৃষিনির্ভর। উনা সাম্প্রতিক শিল্পকেন্দ্রে পরিণত হচ্ছে। বাসাল এবং ধামান্দ্রি গ্রামের সমন্বয়ে একটি সমন্বিত শিল্পকেন্দ্র গড়ে উঠেছে, যা রুদ্রু বাবার মন্দিরের নিকটবর্তী অঞ্চল।
ফ্লাটার (সফটওয়্যার)
ফ্লাটার গুগলের নির্মিত একটি ওপেন-সোর্স ইউআই সফটওয়্যার ডেভলপমেন্ট কিট, যেটা ব্যবহার করে একক কোডভিত থেকে অ্যান্ড্রয়েড, আইওএস, উইন্ডোজ, ম্যাক, লিনাক্স, গুগল ফুসিয়া এবং ওয়েবের জন্য অ্যাপ্লিকেশন নির্মান করা সম্ভব।
উনা জেলা
যোগাযোগ
উনা জেলার প্রধান যোগাযোগ মাধ্যম সড়ক পথ এবং একমাত্র রেলপথ নাঙ্গাল (পাঞ্জাব) থেকে দৌলতপুর হয়ে উনাতে প্রবেশ করেছে। জাতীয় মহাসড়ক এনএইচ২২ শহরের মধ্য দিয়ে অতিক্রম করেছে।
ফ্লাটার (সফটওয়্যার)
ফ্লাটারের প্রথম সংস্করণের কোডনাম ছিলো "স্কাই" যেটা শুধুমাত্র অ্যান্ড্রয়েডে চলতো। ২০১৫ সালের ডার্ট ডেভেলপার শীর্ষ সম্মেলনে ধারাবাহিকভাবে প্রতি সেকেন্ডে ১২০টি ফ্রেম রেন্ডারের সক্ষমতার বর্ণনা করে এটাকে উন্মোচিত করা হয়। শাংহাইয়ে গুগল ডেভেলপার দিবসের মূল বক্তব্যে গুগল ফ্লাটার রিলিজ প্রিভিউ ২-এর ঘোষণা দেয়, যেটা ৪ ডিসেম্বর ২০১৮ সালে মুক্তি পাওয়া ফ্লাটার ১.০-এর আগে ফ্লাটারের সবচেয়ে বড় মুক্তি, যেটা ফ্লাটার লাইভ ইভেন্টে প্রকাশিত হয়, এবং ফ্লাটারের প্রথম স্টেবল সংস্করণ। ২০১৯ সালের ১১ ডিসেম্বর ফ্লাটার ইন্টারেক্টিভ ইভেন্টে ফ্লাটার ১.১২ প্রকাশিত হয়।
৬ মে ২০২০ সালে ডার্ট এসডিকে ২.৮ ও ফ্লাটার সংস্করণ ১.১৭.০ প্রকাশিত হয়। এ সংস্করণে অ্যাপলের মেটাল এপিআইর জন্য সমর্থন সংযুক্ত করা হয়, যেখানে আইওএস যন্ত্রসমূহে ফ্লাটারের পারফরমেন্স প্রায় ৫০% বৃদ্ধি পায়। এ সংস্করণে নতুন মেটারিয়েল উইজেট ও নতুন নেটওয়ার্ক ট্র্যাকিং টুলও যুক্ত করা হয়।
৪ মার্চ ২০২১ তে গুগল একটা অনলাইন ফ্লাটার এংগেজমেন্ট ইভেন্টে ফ্লাটার ২ মুক্ত করে। এ বিশাল হালনাগাদটি ওয়েব-ভিত্তিক অ্যাপ্লিকেশনের জন্য প্রাতিষ্ঠানিক সমর্থন যুক্ত করে, সাথে সাথে উইন্ডোজ, ম্যাকওএস এবং লিনাক্সের জন্য ডেস্কটপ অ্যাপলিকেশন সমর্থন যুক্ত করে, যদিও এটা এখনও প্রারম্ভিক অবস্থায় আছে।
ফ্রেমওয়ার্ক আর্কিটেকচার
ফ্লাটারের প্রধান উপাদানগুলোর মধ্যে রয়েছে:
ডার্ট প্ল্যাটফর্ম
ফ্লাটার অ্যাপলিকেশনগুলো ডার্ট প্রোগ্রামিং ভাষায় লেখা হয় এবং যেখানে অন্য অনেক প্রোগ্রামিং ভাষা যেমন জাভা, জাভাস্ক্রিপ্টের উল্লেখযোগ্য অনেক বৈশিষ্ট্যের দেখা মিলে।
উইন্ডোজ, ম্যাক ওএস এবং লিনাক্স ফ্লাটার জাস্ট-ইন-টাইম এক্সিকিউশন ইঞ্জিন ডার্ট ভার্চুয়াল মেশিনে চলে। ফ্লাটারের বিশেষ একটা সুবিধা হলো হট রিলোড, যেখানে অ্যাপলিকেশন চলা অবস্থায়ই উৎস কোডের পরিবর্তন অ্যাপলিকেশনে ইনজেক্ট করা সম্ভব।
ফ্লাটার ব্যবহার করে মুক্তি পাওয়া অ্যাপলিকেশনগুলো অ্যাহেড-অভ-টাইম বা এওটি কম্পিলেশন ব্যবহার করে, যেটা অ্যান্ড্রয়েড ও আইওএসে তুলনামূলক ভালো পারফরমেন্স নিশ্চিত করে।
ফ্লাটার ইঞ্জিন
প্রাথমিকভাবে সি ++ তে লেখা লিফ্টারের ইঞ্জিন গুগলের স্কিয়া গ্রাফিক্স লাইব্রেরি ব্যবহার করে নিম্ন-স্তরের রেন্ডারিং সহায়তা সরবরাহ করে। এছাড়াও এটি প্ল্যাটফর্ম-নির্দিষ্ট এসডিকে যেমন অ্যান্ড্রয়েড এবং আইওএস দ্বারা সরবরাহিত ইন্টারফেস ব্যবহার করতে পারে। ফ্লাটার ইঞ্জিন হ'ল ফ্লাটার  অ্যাপ্লিকেশনগুলি হোস্ট করার জন্য একটি বহনযোগ্য রানটাইম। এটি অ্যানিমেশন এবং গ্রাফিক্স, ফাইল এবং নেটওয়ার্ক ইনপুট/আউটপুট, অ্যাক্সেসিবিলিটি সমর্থন, প্লাগইন আর্কিটেকচার এবং একটি ডার্ট রানটাইম এবং সংকলন সরঞ্জামচয়ন সহ ফ্লার্টারের মূল লাইব্রেরিগুলি প্রয়োগ করে। বেশিরভাগ ডেভেলপাররা ফ্লাটার ফ্রেমওয়ার্কের মাধ্যমে ফ্লাটারের সাথে  যোগাযোগ করে যা একটি আধুনিক, প্রতিক্রিয়াশীল কাঠামো এবং প্ল্যাটফর্মের একটি সমৃদ্ধ সেট, লেআউট এবং ফাউন্ডেশন উইজেট সরবরাহ করে।
ফাউন্ডেশন লাইব্রেরি
ডার্টে লেখা ফাউন্ডেশন লাইব্রেরি প্রাথমিক ক্লাস এবং ফাংশন সরবরাহ করে যা ইঞ্জিনের সাথে যোগাযোগের জন্য এপিআই এর মতো উপাদানগুলো ব্যবহার করে ফ্লাটার অ্যাপ্লিকেশন তৈরি করতে ব্যবহার করা হয়।
ডিজাইন স্পেসিফিক উইজেট
ফ্লাটার ফ্রেমওয়ার্কটিতে দুই সেট উইজেট থাকে যা নির্দিষ্ট ডিজাইনের জন্য ব্যবহার করা হয়। ম্যাটেরিয়াল ডিজাইন উইজেট একই নামে গুগলের ডিজাইন ভাষা প্রয়োগে ব্যবহার করা হয় আর কুপার্টিনো উইজেট অ্যাপলের হিউম্যান ইন্টারফেস গাইডলাইন আইওএস যন্ত্রে প্রয়োগ করে।
হ্যালো ওয়ার্ল্ড উদাহরণ
হ্যালো, ওয়ার্ল্ড প্রোগ্রাম ফ্লাটারে যেমন দেখায়:
ফিলিস্তিনের সংবাদপত্রের তালিকা
এটি ফিলিস্তিনে বা ফিলিস্তিন সম্পর্কে উল্লেখযোগ্য সংবাদপত্রগুলির একটি তালিকাঃ
চেচেন ভাষা
চেচেন ভাষা (Нохчийн мотт, ) হল একটি উত্তর-পূর্ব ককেশীয় ভাষা, যা প্রায় ২ মিলিয়ন মানুষের মুখের ভাষা। বেশিরভাগ চেচেন প্রজাতন্ত্র এবং আংশিকভাবে সমগ্র রাশিয়া, ইউরোপ, জর্ডান, মধ্য এশিয়া (প্রধানত কাজাখস্তান এবং কিরগিজস্তান) ও জর্জিয়া জুড়ে চেচেন জাতির লোকেরা এই ভাষায় কথা বলে।
উত্তর কোরিয়ায় টেলিভিশন
thumb|[[পিয়ং ইয়াং এ কোরীয় কেন্দ্রীয় টেলিভিশনের বহিরঙ্গন ডিসপ্লে]] উত্তর কোরিয়ায় টেলিভিশন কোরীয় কেন্দ্রীয় সম্প্রচার কমিটির সাপেক্ষে, এবং কোরিয়ার ওয়ার্কার্স পার্টির প্রজ্ঞাপন ও আন্দোলন বিভাগ এটির নিয়ন্ত্রণ করে। একটি ২০১৭ সালের একটি জরিপ অনুযায়ী উত্তর কোরিয়ার ৯৮ শতাংশ গৃহের কাছে একটি টেলিভিশন সেট আছে।
প্রযুক্তিগত তথ্য
উত্তর কোরিয়ায় টেলিভিশন পিএএল ৫৭৬আই সিস্টেম ডি এবং কে অ্যানালগ সিগনাল সম্প্রচার সিস্টেম এবং ৪:৩ অ্যাসপেক্ট রেশিও ব্যবহার করে। ১৯৯৩ সালের আগে উত্তর কোরিয়া সিক্যাম টেলিভিশন সিস্টেম ব্যবহার করতো। দেশের চারটি টেলিভিশন চ্যানেলগুলো, কোরীয় কেন্দ্রীয় টেলিভিশন, মান্সুদ্যা, ক্রীড়াবিষয়ক টেলিভিশন, এবং রিয়োংনামসান টেরেস্ট্রিয়ালে সম্প্রচার করে, এবং পিয়ং ইয়াং এ কেবলের মাধ্যমেও এই চ্যানেলগুলো দেখা যায়। এই চ্যানেলগুলো সরকার জারি সামজিয়ন ট্যাবলেট কম্পিউটারে একটি বিশেষ অ্যাপে দেখা যায়, সাথে মানবাং আইপিটিভি সার্ভিসেও দেখা যায়।
ডিজিটাল টেরেস্ট্রিয়াল টেলিভিশনের জন্য উত্তর কোরিয়া ডিভিবি-টি২ ব্যবহার করে। ২০১২ সালে ডিজিটাল টেলিভিশনের পরিক্ষামূলক সম্প্রচার শুরু হয়। ২০২০ হিসেবে অনেকগুলো সেট-টপ বক্স মডেল পাওয়া যায়, এই চারটি চ্যানেলগুলোর প্রবেশাধিকার প্রদান করার জন্য।
উত্তর কোরিয়ায় বিক্রিত টেলিভিশন সেটগুলো শুধু পিএএল অথবা ডিভিবি-টি২ সিস্টেমে চলতে পারবে, যেন এগুলো দক্ষিণ কোরিয়া (এনটিএসসি সিস্টেম এম এবং এটিএসসি ডিজিটাল ব্যবহৃত) অথবা চীনের থেকে সিগনাল (ডিটিএমবি ডিজিটাল ব্যবহৃত) না পায়। কিন্তু রাশিয়ার থেকে টেলিভিশন সিগনাল পাওয়া যেতে পারে, কারণ রাশিয়াও ডিভিবি-টি২ ব্যবহার করে। আমদানিকৃত টেলিভিশন সেটসমূহ যেগুলো পিএএল এবং এনটিএসসির মাধ্যমে চলতে পারে, যেমন জাপানী গুলো, এর এনটিএসসি ক্ষমতা সরকার নিষ্ক্রিয় করেছে আমদানির পর।
টেলিভিশন চ্যানেলসমূহ
২০১৬ এর হিসেবে উত্তর কোরিয়ায় মাত্র চারটি টেলিভিশন চ্যানেল আছে, এবং সমস্তগুলি হচ্ছে রাষ্ট্রীয়। এগুলি দিনেরবেলার থেকে প্রাইম টাইমের পর্যন্ত সম্প্রচার করে।
কোরীয় কেন্দ্রীয় টেলিভিশন
এটি উত্তর কোরিয়ার সবচেয়ে পুরনো এবং মূল টেলিভিশন চ্যানেল, যেটার সম্প্রচার শুরু হয় ১৯৬৩ সালে। ২০১৭ সালের হিসেবে, এটি উত্তর কোরিয়ার একমাত্র চ্যানেল যেটা স্যাটেলাইটের মাধ্যমে দেশের বাহিরে সম্প্রচার করে। স্যাটেলাইটের মাধ্যমে কেসিটিভি এসডিটিভি অথবা ফুল এইচডিতে দেখা যায়। ২০১৭ সালের ৪ ডিসেম্বরে ১৬:৯ এসডিটিভিতে পরিক্ষামূলক সম্প্রচার শুরু হয়।
মান্সুদ্যা টেলিভিশন
thumb|মান্সুদ্যা টেলিভিশনের লোগো
মান্সুদ্যা টেলিভিশন সপ্তাহান্তের দিনে শিক্ষাবিষয়ক অনুষ্ঠান প্রচারিত করে পিয়ং ইয়াং এ। এটির সম্প্রচার ১৯৭৩ সালের ১ ডিসেম্বরে শুরু হয়। মান্সুদ্যা টেলিভিশন শনিবারে তিন ঘণ্টার জন্য (সন্ধ্যা ৭টার থেকে রাত ১০টার পর্যন্ত) এবং রবিবারে নয় ঘণ্টার জন্য (সকাল ১০টার থেকে দুপুর ১টা এবং বিকাল ৪টার থেকে রাত ১০টার পর্যন্ত) সম্প্রচার করে।
রিয়োংনামসান টেলিভিশন
রিয়োংনামসান টেলিভিশন হচ্ছে একটি শিক্ষাবিষয়ক চ্যানেল যেটা কোরীয় রেডিও ও টেলিভিশনের বিশ্ববিদ্যালয় ছাত্র টিভি বিভাগ প্রদান করে। প্রকৃতপক্ষে এই চ্যানেলের ডিরেক্টর হচ্ছে ইয়াং ছুন ওয়োন।
চ্যানেলটি "ক্যাসং" নামে সম্প্রচার শুরু করে ১৯৭১ সালের ১ এপ্রিলে। ১৯৯১ সালের ১০ অক্টোবরে চ্যানেলটি রঙিন সম্প্রচার শুরু করে। ১৯৯৭ সালের ১ ফেব্রুয়ারিতে (কিছু সূত্র বলে ১৬ ফেব্রুয়ারি ১৯৯৭) চ্যানেলটি "কোরীয় শিক্ষাবিষয়ক ও সাংস্কৃতিক নেটওয়ার্ক" এর নামে পরিবর্তন করা হয়। "নর্থ কোরিয়া হ্যান্ডবুক" এর হিসেবে পরিবর্তনটি কিম জং ইলের ৫৫তম জন্মদিনের সাথে জড়িত। চ্যানেলটি পিয়ং ইয়াং থেকে চ্যানেল ৯ এ প্রচারিত হতো সপ্তাহের দিনে বিকাল ৫টার থেকে রাত ১০টার পর্যন্ত এবং সপ্তাহান্তের দিনে দুপুর ১২টার থেকে রাত ১০টার পর্যন্ত। ১৯৯০ দশকে চ্যানেলটি ক্যাসং এর টেলিভিশন টাওয়ারের থেকে চ্যানেল ৮ এ এনটিএসসি-এম এর মাধ্যমে পরিক্ষামূলক সম্প্রচার শুরু করে, উত্তর কোরিয়ার সংস্কৃতি দক্ষিণ কোরীয় দর্শকদেরকে প্রচার করার জন্য। চ্যানেল ৮ নির্বাচন করা হয়েছে যেন দক্ষিণ কোরিয়ার সম্প্রচারক সিগনালটি জ্যাম না করে, যেহেতু ২০১২ সালের ৩১ ডিসেম্বরে ওই দেশের অ্যানালগ টেলিভিশন বন্ধের পর্যন্ত চ্যানেল ৭ এবং ৯ কেবিএস২ এবং কেবিএস১ ব্যবহার করেছে। কেবিএস১ এবং কেবিএস২ অসামরিকীকৃত অঞ্চলে চ্যানেল ২৯ এবং ২৮ এ সম্প্রচার করতো, কিন্তু চ্যানেলগুলোর সিগনাল উত্তর কোরিয়ার সরকার জ্যাম করেছে।
২০১২ সালের ৫ সেপ্টেম্বরে চ্যানেলটি তার বর্তমান নামে পরিবর্তন করে। এটির অনুষ্ঠানসূচীতে রয়েছে ইংরেজিতে বিজ্ঞান তথ্যচিত্র, টেলিভিশন লেকচার, এবং বিদেশীয় ভাষা শিখার জন্য শিক্ষাবিষয়ক অনুষ্ঠান। চ্যানেলটি পিয়ং ইয়াং এর সমস্ত বিশ্ববিদ্যালয়ে দেখা যায়। এটি পিয়ং ইয়াং টিভি টাওয়ার থেকে, মানবাং আইপিটিভি সার্ভিসে, এবং সামজিয়ন ট্যাবলেটে বিশেষ অ্যাপে চ্যানেল ৯ এ সম্প্রচার করে।,
ক্রীড়াবিষয়ক টেলিভিশন
ক্রীড়াবিষয়ক টেলিভিশন (ছেইয়ুগ টিভি) হচ্ছে একটি ক্রীড়াবিষয়ক চ্যানেল যেটা ২০১৫ সালের ১৫ আগস্টে শুরু হয়। চ্যানেলে উত্তর কোরীয় ক্রীড়াবিদ জড়িত ক্রীড়া প্রতিযোগিতা এবং উত্তর কোরিয়া এবং সারাবিশ্বে ক্রীড়ার ইতিহাসের ব্যাপারে তথ্যচিত্র এবং অনুষ্ঠান প্রচারিত হয়। চ্যানেলটি সপ্তাহান্তের দিনে সন্ধ্যা ৭টার থেকে রাত ১০টার পর্যন্ত সম্প্রচার করে। রাত ৮টায় এটি কোরীয় কেন্দ্রীয় টেলিভিশন থেকে "বোদো" সংবাদ অনুষ্ঠানটি সম্প্রচার করে।
পিয়ং ইয়াং টিভি টাওয়ার
পিয়ং ইয়াং টিভি টাওয়ারের ফ্রিকোয়েন্সি প্ল্যান (২০১৫) এবং মানবাং আইপিটিভি চ্যানেলসমূহ (২০১৬)। ভিএইচএফ চ্যানেলগুলি সিস্টেম ডি ব্যবহার করে এবং ইউএইচএফ চ্যানেলগুলি সিস্টেম কে ব্যবহার করে।
বিষয়বস্তু
বছর ধরে উত্তর কোরিয়ার অনুষ্ঠানসমূহের গুণমান উন্নতি হয়েছে। আন্তর্জাতিক খবর প্রচারিত হয় এবং শিক্ষাবিষয়ক অনুষ্ঠানসমূহের গুণমান বেশি। তথ্যচিত্রসমূহ প্রায়ই প্রচারিত হয় এবং বেশিরভাগ স্বাস্থ্য, কোরীয় ও বিশ্বের ইতিহাস ও ভূগোলের ব্যাপারে।
বীণা মজুমদার
ড. বীণা মজুমদার (জন্ম: ২৮ মার্চ, ১৯২৭ - মৃত্যু: ৩০ মে, ২০১৩) কলকাতায় জন্মগ্রহণকারী বিশিষ্ট ভারতীয় মহিলা শিক্ষাবিদ, বামপন্থী কর্মী ও নারীবাদী ছিলেন। ভারতে নারীদের গবেষণায় অগ্রণী ভূমিকা পালন করেন। ভারতে নারী আন্দোলনে অন্যতম গুরুত্বপূর্ণ ব্যক্তিত্ব ছিলেন। প্রথম মহিলা শিক্ষাবিদ হিসেবে সক্রিয়তার পাশাপাশি নারী গবেষণায় পাণ্ডিত্যপূর্ণ ভূমিকা রাখেন। ভারতে নারীদের মর্যাদাবিষয়ক প্রথম কমিটির সচিবের দায়িত্ব পালন করেন। ১৯৭৪ সালে টুওয়ার্ডস ইকুয়ালিটি শীর্ষক প্রতিবেদনে দেশের নারীদের অবস্থার বিষয়ে তুলে ধরেন। ১৯৮০ সালে ভারতীয় সামাজিক বিজ্ঞান গবেষণা সংস্থার (আইসিএসএসআর) অধীনে প্রতিষ্ঠিত স্বায়ত্ত্বশাসিত সংস্থা সেন্টার ফর ওম্যানস ডেভেলপমেন্ট স্টাডিজের (সিডব্লিউডিএস) প্রতিষ্ঠাতা পরিচালক ছিলেন। দিল্লিভিত্তিক ওম্যানস ডেভেলপমেন্ট স্টাডিজ সেন্টারের জাতীয় গবেষণা অধ্যাপক হিসেবে মনোনীত হন।
প্রারম্ভিক জীবন
বীণা মজুমদার কলকাতার মধ্যবিত্ত বাঙালি পরিবারে জন্মগ্রহণ করেন। তিন ভাই ও দুই বোনের মধ্যে তিনি সর্বকনিষ্ঠা ছিলেন। বাবা প্রকাশ মজুমদার পেশায় প্রকৌশলী ছিলেন। তার কাকা আর.সি. মজুমদার সুপ্রসিদ্ধ ইতিহাসবেত্তা ছিলেন। কলকাতার সেন্ট জোন্স ডাইওসিসান গার্লস হায়ার সেকেন্ডারি স্কুলে বিদ্যালয় জীবন পার করে বারাণসী হিন্দু বিশ্ববিদ্যালয়ের নিয়ন্ত্রণাধীন ওম্যানস কলেজে পড়াশোনা করেন। এরপর কলকাতা বিশ্ববিদ্যালয়ে অধীনে আশুতোষ কলেজে অধ্যয়ন করেন। সেখানে অবস্থানকালে আশুতোষ কলেজ গার্লস স্টুডেন্ট ইউনিয়নের সাধারণ সম্পাদক মনোনীত হন।
কলেজে থাকাকালীন রামা রাও কমিটির সমর্থনে সভা-সমাবেশ আয়োজন করেন। ঐ কমিটি উত্তরাধিকারের ক্ষেত্রে কন্যাদের সুযোগ-সুবিধা বৃদ্ধিকল্পে হিন্দু আইন সংস্কারের জন্য সুপারিশমালা প্রণয়ন করেছিল। ১৯৪৭ সালে ভারতের স্বাধীনতা লাভের অল্প কিছুদিন পর অক্সফোর্ডের সেন্ট হিউ কলেজে ভর্তি হন। ১৯৫১ সালে সেখান থেকে স্নাতক ডিগ্রী লাভ করেন। ১৯৬০ সালে অক্সফোর্ড বিশ্ববিদ্যালয়ে ফিরে আসেন ও সেখান থেকে ১৯৬২ সালে ডি.ফিল সম্পন্ন করেন।
কর্মজীবন
১৯৫১ সালে পাটনা বিশ্ববিদ্যালয়ে রাষ্ট্রবিজ্ঞান বিষয়ের প্রভাষক হিসেবে বর্ণাঢ্যময় কর্মজীবন শুরু করেন। অল্প কিছুদিন পরই পাটনা বিশ্ববিদ্যালয় শিক্ষক সমিতির প্রথম সচিব হন। পরবর্তীতে বারহামপুর বিশ্ববিদ্যালয়ে শিক্ষকতা করেন। পরবর্তীকালে নয়াদিল্লিতে অবস্থিত বিশ্ববিদ্যালয় মঞ্জুরি কমিশন সচিবালয়ে শিক্ষা কর্মকর্তা হিসেবে যোগদান করেন।
এপ্রিল-ডিসেম্বর, ১৯৭০ সময়কালে ভারতের বিশ্ববিদ্যালয় শিক্ষা ও সামাজিক পরিবর্তন শীর্ষক গবেষণা প্রকল্পের জন্য শিমলায় ভারতীয় এডভান্স স্টাডিজ ইনস্টিটিউটের ফেলো মনোনীত হন।
১৯৭১-৭৪ সময়কালে ভারতের মহিলাদের মর্যাদাবিষয়ক কমিটির সদস্য সচিবের দায়িত্বে ছিলেন। ১৯৭১ সালে এ কমিটি ভারত সরকার কর্তৃক নিযুক্ত ছিল। তাকে সাথে নিয়ে কমিটি পুণর্গঠিত হয় ও পরবর্তীতে সদস্য সচিবরূপে নিযুক্ত করে।